बिसोरनि फोरमायथि बायदिब्ला थांनाय बोसोराव सा 201 मानसि लांखारनाय जाथाइ जादों। बे फारिलाइयाव महाराष्ट्रआ गिबि सारियाव दं आरो राइजोनिफ्रा सा 282 मानसि लांखारनाय जादों। गुबुन फारसेथिं अन्ध्र प्रदेशआव सा 245 मानसि लांखारनाय जादों आरो बे राइजोआ नैथि मासियाव दं। बे जाथियाव सा 80 जोनआनो उन्दै बैसोनि आरो सा 168 जोनआ 18 बोसोरनि देवनाखौ बारनाय सेंग्रा-सिख्ला लाइमोन। बेनिनो सा 132 जोनआ सिख्ला लाइमोन। गुबुन फारसेथिं सा-सानजा राइजोनि गुबुन-गुबुन राइजोफोरनि गेजेराव मेघालआव सा 22, मनिपुरआव सा 9, मिजरामआव सा 7, नागालेण्डआव सा 3, त्रिपुरायाव सा 1 लांखारनाय जाथाय जादों। बेनि अनगायै अरुनाचल प्रदेश आरो सिकिमआव बेफोरबादि जाथाइ नुनो मोननाय जायाखै।